Средно училище „Недялка Шилева“

Средно училище “Недялка Шилева“ е средно училище в град Съединение, България. Създадено е на 15 септември 2025 година чрез сливане на дотогавашните училища на територията на община Съединение: Начално училище „Любен Каравелов“ и Средно училище „Христо Ботев“. История През 1839 година към църквата „Свети Атанасий“ в село Голямо Конаре (днес град Съединение) се открива килийно училище с учител поп Стоян и с десетина ученици. През 1867 година съветът на старейшините решава да събори килийното училище и на негово място се изгражда ново – с две класни стаи, една учителска, един салон за театрални представления и килер за учебни пособия. По време на земетресение през 1928 година училищната сграда е разрушена. Населението се организира и се построяват три нови училища: „Любен Каравелов“, „Отец Паисий“ и „Кирил и Методий“. В началото на учебната 1937/1938 година учениците от среден курс започват занятия в нова двуетажна сграда, позната и до днес като „Гимназията“. Още с разкриването учителите, подпомагани от родители и граждани, успяват да създадат добра материално-техническа сграда, включваща планетариум по география, човешки скелет и модел на парна машина. Построена е и театрална сцена с въртящи декори, на които прави първите си театрални опити Елена Снежина, която по-късно започва работа в Народния театър в град София. През есента на 1944 година училището е отворено за първите гимназисти с директор Стефан Малинов. През 1959 година гимназията е преобразувана в Селскостопански техникум. През есента на 1970 година училището е разкрито като Единно средно политехническо училище „Христо Ботев“ – град Съединение, с класове от I до XI клас, а понастоящем – Средно общообразователно училище от I до XII клас. На 20 ноември 1982 година за високи резултати в учебно-възпитателната работа с Указ на Държавния съвет на Народна република България и по случай 115 години от светско образование училището е наградено с орден „Кирил и Методий“ I степен. На 1 ноември 2012 г. е открито новото 16-класно училище. Основите на сградата са поставени през 1983 година. В продължение на 29 години строежът е изоставен. В началото на 2012 година проектът е подновен и за 10 месеца е завършен с инвестиция на МОМН за 1 000 000 лева. Материална база СУ „Недялка Шилева“ в град Съединение провежда учебните занятия и образователно-възпитателната си дейност в четири сгради. Централна сграда Намира се на улица „Баба Исака Скачкова“ № 3. В нея се обучават учениците от V до XII клас. Сградата е на 3 етажа и полуприземен етаж. Оборудвана е с 2 компютърни кабинета, модерни STEM кабинети по биология и здравно образование, химия и опазване на околната среда, математика и информатика, три ВОСКС, кабинет готварство, музика, изобразително изкуство. Разполага също и с нов физкултурен салон, открит на 15.01.2026 г. с топла връзка към централна сграда, както и със спортна зала с фитнес уреди, библиотечна зала, столова за хранене, лекарски кабинет, специална рампа за деца с увреждания, която е приспособена и за инвалидна количка. В останалите три сгради се обучават учениците от начален етап. Адреси: гр. Съединение, ул. „Чардафон Велики“№ 24, ул. „Васил Левски“№ 4; с. Царимир, ул."Георги Димитров"№ 4 И четирите сгради са оборудвани с локално парно. Прием В подготвителна група (ПГ) – за 5-годишни и 6-годишни деца В I, V клас След завършен VII клас – в професионална паралелка „Електронна търговия, маркетинг и реклама“ и „Автоматизация и управляваща техника“ Конкурси и състезания Учениците на СУ „Недялка Шилева“ се изявяват в редица конкурси и състезания, сред които състезание по БЧК, „Народните будители и аз“, „Защита при бедствия, пожари и извънредни ситуации Пловдив“, XX Национално Великденско математическо състезание, „Млад огнеборец“, Компютърно моделиране и други. Проекти Училището реализира проекти, с помощта на които се повишава ефективността на обучение Сред проектите са: Национална програма „На училище без отсъствия“ – мярка „Без свободен час“. С реализирането на този проект се свеждат до минимум свободните часове на учениците, усвоява се пълния обем часове предвидени за всеки учебен предмет и се осигуряват безопасни условия за възпитание и обучение. „Да продължим традициите“ – проект за предоставяне на средства за подпомагане на физическото възпитание и спорта на учениците. С реализиране на проекта се подобрява физическото състояние и развитие на учениците, създават се навици за водене на природосъобразен, физически активен и здравословен начин на живот. „Знаещите и можещите успяват“ – проект по схема „Образователна интеграция на децата и учениците от етническите малцинства“. Чрез този проект се цели да се мотивират децата от ромски произход да участват активно в обучението и да променят отношението си към образователния процес. ПРОЕКТ BG051PO001-3.1.06 „Подобряване на качеството на образование в средищните училища чрез въвеждане на целодневна организация на учебния процес“. Общата цел на проекта е подпомагане процеса на ефективно въвеждане на целодневната организация на учебния процес за ученици от I до VIII клас от средищните училища в страната. Целодневната организация на учебния процес включва пълния образователен цикъл /задължителна подготовка, задължително–избираема подготовка, свободно-избираема подготовка, самоподготовка, отдих и игри, хранене, занимания по интереси/ за постигане на общодостъпно, базисно знание основано на принципите на справедливост, толерантност и перспективност. Училищна STEM среда“ – Главна цел на проекта е: Основната цел на процедурата е осигуряване на физическата среда и техническото оборудване и обзавеждане на STEM пространства в училищното образование с оглед създаване на интегрирана учебна среда от ново поколение, която да поощри и подкрепи образователните иновации в обучението и преподаването в сферата на STEM и да се повиши интересът към науките и научните изследвания у учениците. НП „Заедно в изкуствата и в спорта“ Проект „Превенция и предотвратяване на тормоза и насилието и намаляване на агресията“, по Програма „Образование“ 2021 – 2027, процедура BG05SFPR001-1.010. Схема „Училищен плод и училищно мляко“ Източници Външни препратки Официален сайт на училището Профил на училището във Facebook Официален сайт на община Съединение Архив на оригинала от 2013-06-17 в Wayback Machine.